Document ID: 32006R0576

KOMISJONI MÄÄRUS (EÜ) nr 576/2006,
7. aprill 2006,
millega muudetakse määrust (EÜ) nr 1433/2003, milles sätestatakse nõukogu määruse (EÜ) nr 2200/96 üksikasjalikud rakenduseeskirjad seoses rakendusfondide, rakenduskavade ja rahalise abiga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artiklit 48,
ning arvestades järgmist:
(1)
Komisjoni määruse (EÜ) nr 1433/2003 (2) I lisa punktis 2 sätestatakse, et erikulusid, mis on seotud mahepõllumajandusliku, integreeritud või eksperimentaaltootmisega, orgaaniliste taimekaitsevahenditega, keskkonnakaitsemeetmetega, k.a keskkonnasäästliku pakendikäitlusega ning kvaliteedi parandamise meetmetega (sealhulgas sertifitseeritud seeneniidistik ja taimed ning kategooriate “eliitseeme” või “sertifitseeritud seeme” seeme), võib käsitada tegevuskavade vabalt valitavate abikõlblike meetmetena kuni kümme aastat kestva tegevuse puhul.
(2)
Kogemused on näidanud, et enamikus liikmesriikides on tootjaorganisatsioonid neid meetmeid väga sageli kohaldanud. Kõnealused tootjaorganisatsioonid on seega oma tegevuskavades võtnud arvesse kõiki keskkonna ja kvaliteediga seonduvaid küsimusi. Seepärast kavandatakse kõnealuste meetmete puhul kaotada praegu kehtiv kümne aasta pikkune tegevuspiirang.
(3)
Seega tuleb määrust (EÜ) nr 1433/2003 vastavalt muuta.
(4)
Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1433/2003 I lisa punktis 2 asendatakse esimese lõigu sissejuhatavad sõnad järgmistega:
“2.
Erikulud, mis on seotud:”.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. aprill 2006

Labels: 17
19
5
20
6
15